- 1.1.1 Wysiging van bogenoemde beplanning

Die Dekaan het die Kuratore ingelig dat die beplanning soos hierbo aangedui ten opsigte van kapasiteitsbouposte, nie goedgekeur kan word nie, tensy die Kuratore nou reeds 'n persoon wat in die kapasiteitsboupos aangestel gaan word, beroep.

## 1.2.2 Bevindinge van Kuratorium

Die Kuratorium het op 19 November 2014 'n Kommissie aangewys om 'n verdere gesprek met 'n Kommissie van die Fakulteit Teologie van die NWU te voer met Rapport aan die Kuratore. Die volgende bevindinge is gemaak:

- 1.2.2.1 Ten opsigte van Nuwe Testament blyk dit dat daar tans geen swart predikant in die GKSA is wat met 'n M - of PhD-studie in Nuwe Testament besig is en daarom nie voor 2017 die nodige kapasiteit kan ontwikkel om met verantwoordelikheid as professor in Nuwe Testament beroep kan word nie.

Daarom onderneem die Dekaan dat die poste in Nuwe Testament wat einde 2016 deur emeritering vakant raak, nie verder deur die Fakulteit as ekwiteitsposte oorweeg sal word nie. Die oorweging van die moontlikheid om die poste in Nuwe Testament van drie na twee te verminder, staan oor tot na die afhandeling van 'n oudit wat aangevra is (vgl 1.1 hierbo).

- 1.2.2.2 Ten opsigte van Ou Testamentis daar tans wel die moontlikheid van meer as een swart predikant in die GKSA is wat oor 'n PhD -graad in Ou Testament of Semitiese Tale beskik en van wie die nodige kapasiteit binne 2 jaar gebou kan word sodat hulle waarskynlik oor die nodige profiel sal kan beskik wat van 'n professor aan die TSP verwag word.

Die geleentheid wat die NWU met die instelling van kapasiteitsbouposte vanaf 2015 bied, kan dan deur die kerke benut word om die nodige kapasiteit by sodanige kandidate te help bou.

## 1.2.3 Kuratorebesluit 19 November 2014

Die Kuratore het op 19 November 2014 soos volg besluit:

- 2.1 Die proses volgens die prosedure vir beroeping soos in die Prospektus uiteengesit is, in werking gestel word om een van die swart Gerformeerde predikante wat oor die nodige PhD-kwalifikasie en die nodige kerklike profiel beskik, in Januarie 2015 vir die pos in Ou Testament te beroep.
- 2.2 Die te beroepe professor vir die duur van 2015 en 2016 deur die NWU in 'n kapasiteitspos binne die Fakulteit Teologie aangestel word.

Die finansiële implikasies hiervan is dat die te beroepe broeder in die 2 jaar waartydens hy besig is om kapasiteit te bou in geheel deur die NWU finansieel versorg sal word, en wel op die vlak van senior lektor. Daar word dus van die GKSA vir 2015 en 2016 geen bydrae tot die versorging van die te beroepe professor verwag nie. Vanaf 2017 sal die te beroepe professor op dieselfde wyse as die ander professore finansieel versorg word.

- 2.3 Kennis geneem word van die onderneming van die Dekaan dat die poste in Nuwe Testament wat einde 2016 deur emeritering vakant raak nie verder deur die Fakulteit as ekwiteitsposte oorweeg sal word nie.

Die beroeping word vir Januarie 2015 beplan, of so gou doenlik daarna.

### Besluit: Punte 1.1 tot 1.2.4 kennis geneem.

#### 2. Administratiewe personeel

Die pos van die assistent van die Rektor en Rektoraat raak vakant met die vertrek van mev A van Schaik. Die pos is geadverteer en 'n aantal persone is vir onderhoude genooi. Mev S van der Westhuizen van GK Potchefstroom-Oos het die pos aanvaar en begin DV 5 Januarie 2015 werk.

### Besluit: Kennis geneem.

451